Barcelona Gospel Messengers obri la programació de Sagunt in Excelsis dissabte que ve
23 de març 2023

![](/media/rdonp2jl/barcelonagospelmessengers_c.jpg?width=850&height=566.6666666666666)

Foto d'arxiu d'una actuació de Barcelona Gospel Messengers.

Amb el concert ‘Gospel clàssic i modern’, el cor Barcelona Gospel Messengers donarà principi al programa de 2023 del cicle de música sacra Sagunt in Excelsis. El Teatre Begoña del Port de Sagunt serà l'escenari de l'actuació, el dissabte 25 de març a les 20.00 hores. L'actuació estarà dirigida per Ramón Escalé, pianista i compositor, i un dels pioners en la proliferació de la música gospel des dels seus inicis a Catalunya a principis de segle.

Els qui assistisquen dissabte que ve al Teatre Begoña gaudiran d'un espectacle molt expressiu. Barcelona Gospel Messengers destaca per la seua joventut i per la intensa formació musical de tots els seus components. En total, conformen un cor d'una vintena de solistes que han actuat per tot Catalunya des de la seua fundació en 2008. Alguns dels espais més il·lustres on han actuat són la Sala Oval del MNAC, l'Auditori de Barcelona, el Palau de la Música Catalana o el Teatre Grec de Montjuïc.

Barcelona Gospel Messengers interpretarà alguns dels grans èxits del mític segell Motown: _Feeling good_ i _I wish I knew_, de Nina Simone; _Something got a hold on me_, de Etta James; _Now that we found love_ i _Papa was a Rolling Stone_, de The Temptations; _Brick house_ i _Easy_, de Commodores; _Living for the city_, de Stevie Wonder; _All night long_, de Lionel Richie; _Feel like making love_, de Roberta Flack; _Best of my love_, de The Emotions; _Can’t get enough for your love, baby_, de Barry White; _Lovely day_, de Bill Withers; _Say a little prayer_, de Lianne La Havas; _What’s going on. Marvin Gaye_, de The Weight; _The staple singers & people get ready_, de The Blind Boys of Alabama; _Celebration_, de Kool & the Gang; i _ABC_, de The Jackson 5.

*   [](http://www.facebook.com/sharer.php?u=https://aytosagunto.es/va/actualitat/barcelona-gospel-messengers/ "Facebook")
*   [](http://twitter.com/share?url=https://aytosagunto.es/va/actualitat/barcelona-gospel-messengers/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/barcelona-gospel-messengers/ "Linked In")
*   [](mailto:?body=https://aytosagunto.es/va/actualitat/barcelona-gospel-messengers/)